วันนี้ก็จะพาไปกินอาหารอีกร้านที่ถือได้ว่าเป็นหนึ่งในตำนานร้านอาหารของเมืองไทยร้านหนึ่งเลยนะคะ นั่นก็คือ Coca Restaurant นั่นเองค่ะ ก่อนจะรีวิวก็เอาภาพรวมของวันนั้นมาให้ชมก่อนละกันฮ้าบบบ



จะเห็นว่า..นอกจากโคคาจะมีสุกี้แล้วยังมีอาหารอื่นๆ อีกเพียบค่ะ!! ซึ่งข้าพเจ้าเพิ่งรู้!!! มีใครเพิ่งรู้เหมือนเรามั้ย!!?? (แม่นางอัศเจรีย์คะ หยุดค่ะหยุด) คือแบบว่า...ยอมรับว่าเป็นความรู้ใหม่เลยค่ะ คือในความคิดของเราเนี่ย โคคามันมีแต่สุกี้ไง ไม่ได้คิดว่าจะมีอาหารต่างๆ เยอะมากมายขนาดนี้ การไปกินรอบนี้จึงถือเป็นการเปิดหูเปิดตาข้าพเจ้ามากมายนะฮะ

ก่อนจะเข้าไปสู่การรีวิว มาอ่านเรื่องราวของโคคากันดีกว่าค่ะ เครดิตจากเว็บของเค้านะคะ

http://www.coca.com/cocarestaurant/home.html





ซึ่ง ณ ปัจจุบันนี้ โคคาก็มีสาขาอยู่ทั่วโลกในหลายประเทศนะคะ รวมทั้งสิ้น 60 สาขาค่ะ แต่ในกรุงเทพฯ จะมีอยู่ 9 สาขานะคะ 

สำหรับพิกัดของร้านนี้ก็อยู่ที่สยามสแควร์ซอย 7 ติดถนนอังรีดูนังค์เลยค่ะ เอาภาพนี้มาจากเว็บของโคคาเช่นกันฮับ




หน้าตาของร้านสาขานี้นะคะ ขอบอกว่าใหญ่มากกกกก สามชั้นแหนะค่ะ (วันนั้นเรานั่งที่ชั้นสามนะคะ)




ที่ชั้นสามจะมีทั้งโซนรวมและห้องส่วนตัวที่เราได้นั่งนะคะ


สำหรับอาหารต่างๆ นอกเหนือจากสุกี้นี้นะคะ ไม่ได้มีทุกสาขานะคะ จะมีเฉพาะโคคาเรสเตอรองต์เท่านั้นค่ะ ซึ่ง ณ ปัจจุบันในกรุงเทพฯ จะมีร้านโคคา (ทั้งสุกี้และเรสเตอรองท์) ดังนี้นะคะ


6 สาขา จะเป็นร้านสุกี้ ได้แก่

- ไทมสแควร์ ชั้น G Tel. 02 250 0050-2
- สยามเซ็นเตอร์ ชั้น 4 Tel. 02 658 1105-6
- Central World ชั้น 6 Tel. 02 255 6365
- เซ็นทรัล แจ้งวัฒนะ ชั้น 5 Tel. 02 193 8220
- เมกา บางนา Tel. 02 105 1709
- ศูนย์การค้าบลูพอร์ต หัวหิน ชั้น G Tel. 032 908 369


และอีก 3 สาขา ที่มีบริการติ่มซำและอาหารต่างๆ ได้แก่

- สุรวงศ์ ซอยทานตะวัน Tel. 02 236 0107
- สยาม สแควร์ ซอย 7 ถ.อังรีดูนัง Tel. 02 251 6337
- สุขุมวิท 39 Tel. 02 259 8188-9


ก่อนจะเริ่มลงมือกินกัน ก็มีการชงชาให้ชิมกันก่อนนะคะ

โดยตัวแรกที่ทางร้านชงมาให้ชิมคือ เซ่าเหม่ยค่ะ จะค่อนข้างเบาๆ หอมๆ ดื่มง่ายดีนะคะ ส่วนอีกสามตัวจะมีจิ้นชวน ผูเอ่อร์ และเก็กฮวยดอกตูมค่ะ (แต่ที่จริงก็ยังมีชาตัวอื่นๆ อีกเยอะค่ะ ซึ่งเราเชียร์ให้กินอาหารกับชาร้อนนะคะ อาจจะไม่ค่อยคุ้นสำหรับคนไทยที่ติดเครื่องดื่มเย็นมากกว่า แต่เราว่ามันดีกับสุขภาพและรสชาติอาหารมากกว่าค่ะ) ให้ดูคลิปการชงนะคะ


มาดูกันดีกว่าว่าวันนั้นกินอะไรกันบ้างนะคะ ขนมผักกาดเจี๋ยนซอส XO 78 บาท

ตัวนี้ทอดมาได้กำลังดีเชียวค่ะ กรอบนิดๆ แต่ข้างในนุ่มแน่น ซอสก็รสชาติดีนะคะ



ก๋วยเตี๋ยวหลอดหมูแดง 78 บาท ตัวนี้แป้งไม่หนามากนะคะ หมูแดงให้มาเยอะ และซอสที่ราดก็เป็นรสชาติที่ค่อนข้างถูกจริตเราค่ะ เค็มเจือหวานกำลังดี


ส่วนชาที่เราเลือกวันนั้นคือชาจิ้นชวน 120 บาท ต่อคนค่ะ หอมมากๆ มันคือชาที่อาเตี๋ยวชอบดื่มตอนเด็กๆ ค่ะ ดื่มแล้วคิดถึงวัยเยาว์เลยค่ะ แล้วที่ชอบมากคือแก้วค่ะ มันเป็นแก้วสองชั้น ซึ่งทำให้เก็บความร้อนได้ดี แต่เวลาเราจับแก้วก็ไม่ร้อนมือด้วย ดีงามอ้ะ ชอบๆ



ต่อไปเป็นขนมจีบกุ้ง 88 บาท มีกุ้งสองตัวอยู่ในแต่ละอันค่ะ รสชาติกำลังดี กินแบบไม่ต้องจิ้มจิ๊กโฉ่วก็โอเคนะคะ กรณีถ้ามากันเยอะๆ แล้วอยากกินทุกคน ก็จะมีเป็นเข่งใหญ่ใส่รวมมาให้เลยตามภาพด้านล่างนะฮับ



ปอเปี๊ยะอโวคาโด 78 บาท ทอดมาได้กรอบมากค่ะ ตัวซอสมาโยจะมีวาซาบิเจือมาด้วยนะคะ รสและกลิ่นไม่เด้งมาก กำลังดีค่ะ ไม่กลบรสอื่น


ก๋วยเตี๋ยวหลอดปาท่องโก๋ 78 บาท พิเศษกว่าที่อื่นตรงมีหมูหยองน้ำพริกเผาซ่อนอยู่ข้างในด้วย ทำให้รสชาติแปลกไปจากที่อื่นนะคะ


ฮะเก๋ากุ้ง 88 บาท (สองชิ้น) เช่นกันนะคะ ถ้ามากันเป็นหมู่คณะ เค้าสามารถใส่เป็นเข่งใหญ่ให้ตามภาพ

แป้งไม่หนา กุ้งดี รสชาติดีค่ะ



ซาลาเปาลาวา 78 บาท ตัวไส้ไหลเยิ้มกำลังดีค่ะ แต่ตัวรสชาติ ยังไม่ถูกจริตเราเป๊ะๆ นะคะ แป้งเราก็ชอบนุ่มๆ กว่านี้ง่ะ ชอบร้านที่ฮ่องกงมากกว่า แหะๆ



สี่ตัวติ่มซำใหม่ค่ะ แต่เราชิมแค่อย่างเดียวคือ ลาวางาดำค่ะ ตัวอื่นไม่ได้ชิมเลยนะคะ ไม่คอมเมนท์เรื่องรสชาติของตัวอื่นละกันนะคะ เราชอบลาวางาดำนะคะ เข้มข้นกำลังดี ไม่ข้นคลั่กเกินไปค่ะ ตัวที่เป็นรูปเห็ดคือไส้เห็ดนะคะ ส่วนที่เป็นรูปเม่นนี่จำไม่ได้แล้วว่าไส้อะไรแหละคะ ขออภัย แหะๆ



รวมของย่าง หมูแดง หมูกรอบ เป็ดย่าง เรากินแต่หมูกรอบนะคะ โอเคอยู่ค่ะ แต่ยังไม่สุดนะคะ


หมูหันค่ะ 

ตัวนี้หนังกรอบมากๆ เราชอบน้ำจิ้มนะคะ รสชาติถูกใจอยู่ค่ะ 



ส่วนของหวานวันนั้นเราไม่ได้กินที่ร้าน เพราะเลทมากแล้วค่ะ ทางร้านเลยห่อให้กลับบ้านคือ ซาลาเปาหมูแดงอบ 78 บาท กับทาร์ตไข่โปรตุเกส 98 บาท ซึ่งขนาดกินตอนเย็นแล้วยังอร่อยทั้งสองตัวเลยค่ะ ตัวซาลาเปานี่เปลือกกรอบมีรสหวานนิดๆ ไส้ออกเค็มและหอมเครื่องเทศ ส่วนทาร์ตไข่นี่ตัวแป้งจะออกแนวพายนะคะ ไข่ไม่หวาน อร่อยดีค่ะ ใกล้เคียงกับที่มาเก๊าเลย





จากนั้นก็เป็นสุกี้อีกค่ะ (มานี่ไม่กินสุกี้น่าจะผิดผีนะคะ แหะๆ) ให้มาแบบเป็นสองน้ำซุป (ใครจะสั่งน้ำซุปแบบครึ่งๆ แบบนี้ต้องเพิ่มอีก 138 บาทนะคะ) แต่ ณ ขณะนั้น ข้าพเจ้าไม่ไหวแล้วจริงๆ อ้ะ ขอบายค่ะ ได้แต่ชิมน้ำซุปต้มยำค่ะ ซึ่งขอบอกว่า อร่อยมากกกกกกกกกก รสต้มยำพอดิบพอดีมากค่ะ อร่อยอย่างแรง เคยกินน้ำซุปต้มยำที่อื่นก็ไม่ได้รสชาตินี้นะคะ ดีงาม ส่วนตัวเนื้อ เห็นเพื่อนๆ บอกว่าเนื้อหมักจะอร่อยกว่าเนื้อสไลด์กันนะคะ หมักมานุ่มเชียวแหละ



และที่เด็ดอีกอย่างคือ น้ำจิ้มค่ะ น้ำจิ้มที่นี่รสชาติดีมากง่าา ขนาดอิ่มๆ ชิมยังรู้สึกว่ารสชาติดีจัง สำหรับเด็กจะมีน้ำจิ้มเต้าหู้ยี้ที่ออกหวานหน่อยนะคะ ไม่เผ็ด ซึ่งเราก็ชอบอีกแหละ น้ำจิ้มดีค่ะ ชอบๆ




สรุปสำหรับที่นี่นะคะ


สำหรับสุกี้คงไม่ต้องพูดถึง ประทับใจมาก ขนาดไม่ได้ชิมอย่างอื่นนอกจากน้ำซุปกับน้ำจิ้ม (ซึ่งสำหรับเราถือว่าสำคัญมากต่อการกินสุกี้) ยังถูกใจทั้งสองตัวนี้ค่ะ ติ่มซำหลายอย่างก็ดีงาม เมื่อเทียบกับราคาและคุณภาพแล้วถือว่าดีเลยหละค่ะ ตัวชานี่เราชอบจิ้นชวนมากนะคะ โดยรวมก็เป็นอีกร้านที่ค่อนข้างประทับใจค่ะ